Et eller andet sted i Assens Kommune sidder en ualmindeligt heldig millionær.

Han/hun er en af Danske Spils abonnementsspillere, det vil sige, at vedkommende mod at betale 50 kroner er fast medspiller hver uge, og selv om hverken vinderen eller andre af denne uges medspillere havde ramt de syv rigtige tal lørdag aften, tikker der altså snarest en million ind på kontoen hos den heldige, der dermed bliver Danske Spils millionær nummer 3391.

Det skyldes millionærgarantien, fortæller Danske Spil i en pressemeddelelse. Den betyder, at danske spil hver uge trækker lod om to gange en million kroner blandt ugens spillere i Lørdagslotto.

Den anden, der vandt på millionærgarantien havde købt sin vinderkupon i Asnæs.

Da ingen ramte den rigtige talkombination i lørdags er der 15 mio. kroner i puljen næste lørdag.